Kansan vapautusarmeijan strategiset ohjusjoukot

Kansan vapautusarmeijan strategiset ohjusjoukot () on yksi Kiinan kansan vapautusarmeijan viidestä puolustushaarasta, joka vastaa Kiinan tasavallan maalla sijaitsevista ballistisista, hypersoonisista ja risteilyohjuksista, sekä ydin- että konventionaalisista.

Ohjusjoukot perustettiin 1. heinäkuuta 1966. Joukkojen päämaja sijaitsee Qinghessä, Pekingissä. Ohjusjoukot ovat Kiinan kommunistisen puolueen keskussotilaskomission suorassa alaisuudessa. Vuoden 2015 puolustushallinnon uudistuksissa Kansan vapautusarmeijan toinen tykistöjoukko nimettiin Kansan vapautusarmeijan ohjusjoukoiksi ja yhdistettiin puolustushaaraksi.

Kiinalla on maailman suurin maalla sijaitseva ohjusarsenaali. Yhdysvaltain puolustusministeriön arvioiden mukaan tähän sisältyy 400 maalta laukaistavaa risteilyohjusta, 900 lyhyen kantaman ballistista ohjusta, 1 300 keskipitkän kantaman ballistista ohjusta, 500 keskipitkän kantaman ballistista ohjusta sekä 400 mannertenvälistä ballistista ohjusta. Monet näistä ovat erittäin tarkkoja, minkä ansiosta ne voivat tuhota kohteita vaikka ilman ydinkärkiä. Atomic Scientists -lehti ja American Scientists -liitto (FAS) arvioivat vuonna 2023, että Kiinalla on noin 500 ydinkärjen varasto, kun taas Yhdysvaltain puolustusministeriön vuoden 2024 arvion mukaan ydinkärkien määrä on 600. Vuonna 2025 FAS arvioi Kiinan ydinasevarastoksi noin 600 ydinkärkeä (joista suurin osa on varastoituna eikä suoraan operatiivisessa käytössä), kun taas Pentagon arvioi, että Kiinalla on vuoteen 2030 mennessä noin 1 000 ydinkärkeä.

 Rooli ja tehtävät 
Ohjusjoukkojen tehtävänä on toimia pelotteena ja ennaltaehkäistä ydinaseiden käyttö Kiinaa vastaan. Tehtäviin kuuluu myös mahdollinen vastaisku ydinaseilla tai kohteiden tuhoaminen perinteisillä ohjuksilla. Ohjusjoukoilla on käytössään sekä ydin- että tavanomaisin taistelukärjin varustettuja ohjuksia. Painopistealueina on myös strategisen pelotteen ja ydinasevastaiskun kehittäminen sekä keskipitkän- ja pitkänmatkan täsmäiskujen parantaminen. 

Ohjusjoukot ovat suoraan Keskussotilaskomission alaisia ja niillä on oma esikunta. Esikunnan alaisuudessa on kuusi armeijatasoista ohjustukikohtaa, jotka koostuvat prikaateista, rykmenteistä, pataljoonista, komppanioista ja joukkueista. Tukikohdat tai prikaatit voivat toimia myös suoraan Keskussotilaskomission alaisina. 

 Asejärjestelmät ja varustelu 
Amerikkalaisten asiantuntijoiden mukaan ohjusjoukoilla on noin 1200 lyhyen kantaman ballistista ohjusta. Ohjukset ovat mallia CSS-11 tai DF-16, joiden kantama on 800-1000 km. Ne ovat toiminnaltaan sopivia maahyökkäyksiin tai laivastokohteisiin. Erilaisia mallityyppejä on käytössä useita kuten CSS-5/DF-21, jotka toimivat keskipitkällä kantamalla eivätkä pelkästään lähialueilla.

Vuonna 2017 Kiina esitteli 90-vuotisparaatissaan myös uudet keskimatkan ballistiset ohjukset (MRBM) tyypiltään DF-16G, joiden kantama on 1 000–3 000 kilometriä. Tässä uudessa ohjustyypissä on mm parempi tarkkuus ja lyhyempi käyttöönottoaika. Ohjusmalli DF-26 on myös keskimatkan ballistinen ohjusmalli, mutta siitä on myös ydinkärjin varustettu versio. 

 Ydinvarustelu 
pienoiskuva|D-31A sotilasparaatissa vuonna 2015
Kiina jatkaa myös ydinvarustelua ohjusjärjestelmissä. Kiinalla on 75-100 erilaista mannertenvälistä ballistista ohjusta, esimerkiksi siiloista laukaistavaa ohjusta tyypiltään CSS-4 /DF-5A ja CSS-4 /DF-5B tyyppisiä ohjuksia. Lyhyen kantaman (11 200 km) malleja edustavat CSS-10 Mod 2/DF-31A ohjustyypit. Kiina suunnittelee myös lisää malleja pyörillä kulkeviin mannertenvälisiin ohjuksiin kuten CSS-X-10/DF-41 malli. 

 Ohjusjärjestelmät 
Järjestelmä Tyyppi Taistelukärki Polttoaine  Laukaisutapa Maks kantama (km)CSS-3/DF-4ICBM YdinNestemäinenROTL5,500+ CSS-4/DF-5ICBM YdinNestemäinenSiilo 12,000-13,000 CSS-7/DF-11 SRBM Tavallinen Kiinteä Liikuteltava300-600 CSS-6/DF-15SRBM Tavallinen KiinteäLiikuteltava600-850+ CSS-11/DF-16 SRBM TavallinenKiinteäLiikuteltava800-1,000 CSS-5/DF-21 MRBM Ydin ja tavallinenKiinteäLiikuteltava1,500-1,750+ CSS-5 Mod-5/DF-21D ASBM TavallinenKiinteäLiikuteltava1,500+ DF-26 IRBM Ydin ja tavallinen KiinteäLiikuteltava4,000 CSS-10/DF-31ICBM YdinKiinteäLiikuteltava7,200-11,200 CJ-10GLCM TavallinenKiinteäLiikuteltava1500+ 
 Ohjusjärjestelmien kantamat 
640x640px

 Katso myös 

 Dongfeng-ohjus
 Ydintriadi
 Ydinaseohjelmat eri maissa
 Qian Xuesen

 Lähteet 

Luokka:Kiinan asevoimat